-voé  choéget er verhig-men aveid hi harguein ag é græceu, hi santefias ag er hommancemant memb ag hé buhé dré hé gannedigueah forh izélêg, a béhani é hras dehi abred mad hanaùet ha cârein ol er péh e zou perpet staguet a vad doh ur stad peur èl-cé, mar vennér é gùirioné pourfitein a nehou. Revé er péh e gredér, hé zad hag hé mam e oé queih labourision doar peur erhoalh; Nen dé meid a veèg de veèg é ma bet deit temb en hanhue ag hé zad, péhani e oé Laurance Cousin, hag a hé mam, Mari Laroche. Er gueih merhig  Germénen, péhani e zé aveid cresquein en tyadig tud peur-zé, e seblanté, ag hé déyeu quetan, bout galhuet guet en Eutru-Doué aveid er boén hag er souffrance; rac, én ur zonnèt memb ar en doar, hi e zégassé guet hi paud mat a visérieu déjà, pen dé gùir en hi devoé a nezé un dorn frædet, ha hoah open droug er roué.